Document ID: 32005R0078

ΚΑΝΟΝΙΣΜΌΣ (ΕΚ) αριθ. 78/2005 ΤΗΣ ΕΠΙΤΡΟΠΉΣ
της 19ης Ιανουαρίου 2005
για τροποποίηση του κανονισμού (ΕΚ) αριθ. 466/2001 όσον αφορά τα βαρέα μέταλλα
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
Μετά από διαβούλευση με την επιστημονική επιτροπή τροφίμων και την ευρωπαϊκή αρχή για την ασφάλεια των τροφίμων
Εκτιμώντας τα ακόλουθα:
(1)
Ο κανονισμός (ΕΚ) αριθ. 466/2001 της Επιτροπής (2) ορίζει τις μέγιστες τιμές ανοχής για ορισμένες προσμείξεις στα τρόφιμα. Τα μέτρα αυτά, όπως τροποποιήθηκαν ειδικά από τον κανονισμό (ΕΚ) αριθ. 221/2002 της Επιτροπής (3), περιλαμβάνουν μέγιστες τιμές ανοχής για τα βαρέα μέταλλα μόλυβδο, κάδμιο και υδράργυρο.
(2)
Είναι ουσιαστικό, για να προστατευθεί η δημόσια υγεία, οι τιμές των προσμείξεων να διατηρούνται σε επίπεδα που δε δημιουργούν ανησυχίες για την υγεία. Οι μέγιστες τιμές ανοχής για το μόλυβδο, το κάδμιο και τον υδράργυρο πρέπει να είναι ασφαλείς και στο κατώτερο ευλόγως εφικτό επίπεδο με βάση τις ορθές πρακτικές παραγωγής και τις ορθές γεωργικές/αλιευτικές πρακτικές. Με βάση τα νέα στοιχεία σχετικά με τη δυνατότητα επίτευξης των μέγιστων τιμών ανοχής σε ορισμένα υδρόβια είδη, είναι αναγκαίο να αναθεωρηθούν οι σχετικές διατάξεις του παραρτήματος I του κανονισμού (ΕΚ) αριθ. 466/2001 για τις προσμείξεις αυτές σε ορισμένα τρόφιμα. Οι αναθεωρημένες διατάξεις διατηρούν υψηλό το επίπεδο προστασίας της υγείας του καταναλωτή.
(3)
Ο κανονισμός (ΕΚ) αριθ. 466/2001 πρέπει να τροποποιηθεί αναλόγως.
(4)
Τα μέτρα που προβλέπει ο παρών κανονισμός είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 466/2001 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 2005.

Labels: 1
17
20
0
3
6